**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 38. sjednice Upravnog vijeća**

**Doma zdravlja Karlovac, održane dana**

**31. ožujka 2021. godine**

**Karlovac, ožujak 2021.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-626/21**

**Karlovac, 31. ožujak 2021. godine**

**Z A P I S N I K**

s **38. sjednice** Upravnog vijeća Doma zdravlja Karlovac, održane dana 31. ožujka 2021. godine

s početkom u 14.30 sati.

Poziv s materijalima za 38. sjednicu Upravnog vijeća Doma zdravlja Karlovac dostavljen je članovima Upravnog vijeća dana 25. ožujka 2021. godine putem dostavljača (Dostavnica Broj: 12-626/21).

NAZOČNI: Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Anita Lukačić, struč. spec. oec., zamjenica predsjednika, Sanja Brleković, dr. med. spec., član, Oliver Budimir, struč. spec. ing. sec., član, Blaženka Andrijašević, ekonomist, član.

OSTALI NAZOČNI: Tatjana Šterk-Tudić, mag. oec., Maja Rajković, spec. oec., voditeljica Odsjeka za računovodstvo, Andreja Jurković, dipl. iur., voditeljica Odjela za pravno kadrovske i opće poslove

Predsjednik Upravnog vijeća pozdravlja sve nazočne, konstatira kvorum te predlaže sljedeći

D N E V N I R E D

1. Usvajanje Zapisnika s 37. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec veljaču 2021. godine
3. Usvajanje Izvješća o izvršenju Financijskog plana Doma zdravlja Karlovac za 2020. godinu s obrazloženjem
4. Donošenje Odluke o isplati razlike iznosa plaće radnicima Doma zdravlja Karlovac
5. Utvrđivanje potrebe zapošljavanja

 6. Donošenje odluka o zakupu poslovnog prostora

 7. Donošenje Odluke o ponovljenoj javnoj prodaji službenog vozila

 8. Donošenje Odluke o imenovanju Etičkog povjerenstva Doma zdravlja Karlovac

 9. Različito.

Predloženi Dnevni red je jednoglasno s pet glasova ZA usvojen.

**Točka 1.**

Zapisnik sa 37. sjednice Upravnog vijeća Doma zdravlja Karlovac dostavljen je članovima Upravnog vijeća u privitku Poziva za 38. sjednicu, te je Upravno vijeće bez primjedbi, temeljem članka 22. Poslovnika o radu jednoglasno s pet glasova ZA donijelo slijedeću

O D L U K U

Članak 1.

Usvaja se Zapisnik sa 37. sjednice Upravnog vijeća Doma zdravlja Karlovac održane dana 25. veljače 2021. godine.

Članak 2.

Ova Odluka stupa na snagu danom donošenja.

 **Točka 2.**

Predsjednik Upravnog vijeća Dražen Tufeković, dr. med., spec. opće kirurgije, subspecijalist abdominalne kirurgije, daje riječ ravnateljici Doma zdravlja Tatjani Šterk-Tudić, koja poziva Maju Rajković, voditeljicu Odsjeka za računovodstvo da podnese Izvješće o financijskom poslovanju Doma zdravlja Karlovac za mjesec veljaču 2021. godine. Imenovana izlaže kao u dostavljenim materijalima u prilogu Poziva za 38. sjednicu Upravnog vijeća te zaključno iznosi da je u veljači rezultat poslovanja ostvaren s viškom prihoda i primitaka u iznosu od 35.308,00 kn.

Predsjednik Upravnog vijeća otvara raspravu.

Kako rasprave nije bilo, Upravno vijeće temeljem čl. 19. Statuta jednoglasno s pet glasova ZA donosi sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec veljaču 2021. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Predsjednik Upravnog vijeća Dražen Tufeković, dr. med., spec. opće kirurgije, subspecijalist abdominalne kirurgije, daje riječ ravnateljici Doma zdravlja Tatjani Šterk-Tudić, koja poziva Maju Rajković, voditeljicu Odsjeka za računovodstvo da podnese Izvješće o izvršenju Financijskog plana Doma zdravlja Karlovac za 2020. godinu s obrazloženjem. Maja Rajković, voditeljica Odsjeka računovodstva podnosi predmetno Izvješće sukladno materijalima dostavljenim u privitku Poziva. Voditeljica Odsjeka računovodstva zaključno iznosi da je financijsko poslovanje Doma zdravlja u promatranom razdoblju ostvareno s viškom prihoda nad rashodima u iznosu od 209.964,53 kn te da su ukupni rashodi i izdaci u 2020. godini iznose 22.843.274,07 kn, što je 90,25% od planiranih sredstava.

Predsjednik Upravnog vijeća otvara raspravu.

Kako rasprave nije bilo, Upravno vijeće temeljem čl. 19. Statuta jednoglasno s pet glasova ZA donosi sljedeću

O D L U K U

Članak 1.

Usvaja se Izvješće o izvršenju Financijskog plana Doma zdravlja Karlovac za 2020. godinu s obrazloženjem koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Predsjednik Upravnog vijeća Dom zdravlja daje riječ ravnateljici Doma zdravlja koja ukratko iznosi obrazloženje donošenja Odluke o isplati razlike iznosa plaće radnicima Doma zdravlja Karlovac kao u dostavljenim materijalima uz Poziv za 38. sjednicu Upravnog vijeća.

Predsjednik Upravnog vijeća otvara raspravu.

Predsjednik Upravnog vijeća iznosi da se slaže s prijedlogom Odluke.

Nakon kraće rasprave Upravno vijeće temeljem čl. 19. Statuta jednoglasno s pet glasova ZA donosi sljedeću

ODLUKU

o isplati razlike iznosa plaće radnicima Doma zdravlja Karlovac

Članak 1.

Radnicima Doma zdravlja Karlovac koji su bili zaposleni u Domu zdravlja Karlovac u razdoblju od prosinca 2015. godine do siječnja 2017. godine temeljem ugovora o radu na određeno ili neodređeno vrijeme, a kojima je u tom razdoblju isplaćena plaća prema umanjenoj osnovici od 5.108,84 kn bruto za razdoblje od prosinca 2015. godine do prosinca 2016. godine, te prema umanjenoj osnovici od 5.211,02 kn bruto za mjesec siječanj 2017. godine, isplatit će se razlika između isplaćenog iznosa osnovice plaće i iznosa osnovice plaće od 5.415,37 kn bruto, bez zateznih kamata.

Članak 2.

Isplata razlike iznosa osnovice plaće radnicima iz članka I. ove Odluke isplatiti će se temeljem prethodnog pisanog Sporazuma sklopljenog između Doma zdravlja Karlovac i svakog radnika koji na dan sklapanja Sporazuma ima zasnovan radni odnos u Domu zdravlja Karlovac te ostvaruje pravo na isplatu razlike iznosa osnovice plaće.

Sporazumom će se utvrditi točan bruto iznos za isplatu razlike iznosa plaće bez zateznih kamata, rok za isplatu te suglasnost radnika da nakon isplate utvrđene razlike iznosa osnovice plaće s te osnove prema poslodavcu neće imati daljnjih potraživanja.

Članak 3.

Potpisivanje pisanog Sporazuma iz članka 2. ove Odluke može se pod jednakim uvjetima ponuditi i onim radnicima koji na dan sklapanja Sporazuma nisu u radnom odnosu u Domu zdravlja Karlovac, a koji su utužili Dom zdravlja Karlovac, uz uvjet povlačenja tužbe, te uz nadoknadu dokazivih parničnih troškova nastalih do povlačenja tužbe.

U protivnom će se s radnicima iz stavka 1. ovog članka nastaviti sudski spor do izricanja pravomoćne presude ili do donošenja Odluke Vlade Republike Hrvatske o načinu rješavanja predmeta spora, odnosno do nove Odluke Upravnog vijeća Doma zdravlja Karlovac.

Članak 4.

Isplata razlike iznosa osnovice plaće radnicima Doma zdravlja Karlovac po prethodno potpisanom pisanom Sporazumu iz članka 2. ili 3. ove Odluke izvršit će se najkasnije do 31. prosinca 2021. godine.

Članak 5.

Za obračun razlike iznosa osnovice plaće i isplatu iste zadužuje se Odsjek za računovodstvo Doma zdravlja Karlovac.

Članak 6.

Ova Odluka stupa na snagu danom donošenja.

**Točka 5.**

Predsjednik Upravnog vijeća Dom zdravlja daje riječ ravnateljici Doma zdravlja koja iznosi obrazloženje donošenja predmetnih odluka kao u dostavljenim materijalima uz Poziv za 38. sjednicu Upravnog vijeća.

Predsjednik Upravnog vijeća otvara raspravu.

Kako rasprave nije bilo, Upravno vijeće temeljem čl. 19. Statuta jednoglasno s pet glasova ZA donosi sljedeće odluke:

O D L U K A

Članak 1.

Utvrđuje se potreba zapošljavanja:

1. doktora medicine specijalista opće/obiteljske medicine ili doktora medicine, jednog izvršitelja/ice na određeno vrijeme do povratka privremeno odsutne radnice sa specijalističkog usavršavanja.

Članak 2.

Ova Odluka stupa na snagu danom donošenja.

Obrazloženje

Temeljem Rješenja Ministarstva zdravstva Republike Hrvatske o odobrenju specijalizacije iz obiteljske medicine, Klasa: UP/I-131-02/21-01/145, Urbroj: 534-07-2-3/7-21-02 od 16. ožujka 2021. godine, i DODATKA br. 1 Ugovora o radu na neodređeno vrijeme zaključenog 22. ožujka 2021. godine između Doma zdravlja Karlovac i Paule Šupraha Šegović, dr. med., zaposlene u ordinaciji opće/obiteljske medicine Doma zdravlja Karlovac, imenovana započinje s obavljanjem specijalizacije dana 2. travnja 2021. godine. Stoga je potrebno zaposliti doktora medicine specijalista opće/obiteljske medicine ili doktora medicine, jednog izvršitelja/icu na određeno vrijeme do povratka privremeno odsutne radnice sa specijalističkog usavršavanja.

Slijedom navedenog, donosi se Odluka kao u dispozitivu.

O D L U K A

Članak 1.

Utvrđuje se potreba zapošljavanja:

1. medicinske sestre/tehničara, jedan izvršitelj/ica na određeno vrijeme do 6 mjeseci radi zamjene privremeno odsutnih radnika zbog bolovanja i godišnjeg odmora.

Članak 2.

Ova Odluka stupa na snagu danom donošenja.

Obrazloženje

Radi zamjene privremeno odsutnih radnika na radnom mjestu medicinske sestre/tehničara u Domu zdravlja Karlovac zbog bolovanja i korištenja godišnjeg odmora, a radi osiguravanja dostupnosti i kontinuiteta zdravstvene zaštite, potrebno je zaposliti medicinsku sestru/tehničara, jednog izvršitelja/icu na određeno vrijeme do 6 mjeseci.

Slijedom navedenog, donosi se Odluka kao u dispozitivu.

**Točka 6.**

Predsjednik Upravnog vijeća Dom zdravlja daje riječ ravnateljici Doma zdravlja koja ukratko iznosi obrazloženje donošenja odluka o zakupu poslovnih prostora temeljem zaprimljenih zahtjeva Ine Kardoš, dr. med. spec. med. rada i sporta, OIB 89452698336 i Nade Strikić, dr. med. spec. med. rada i sporta, OIB 37220077581, za obavljanje zdravstvene djelatnosti medicine rada i sporta u privatnoj praksi u poslovnom prostoru Doma zdravlja na adresi Dr. Andrije Štampara 3, Karlovac, I kat.

Predsjednik Upravnog vijeća otvara raspravu.

Na upit člana Upravnog vijeća Olivera Budimira, struč. spec. ing. sec., vezano uz postavljene primjedbe liječnika na visok iznos zakupnina poslovnog prostora, ravnateljica odgovara da je trošak liječnika za obavljanje zdravstvene djelatnosti na temelju koncesije prije stupanja na snagu novog Zakona o zdravstvenoj zaštiti iznosio 1250,00 kn na ime naknade za koncesiju i 249,00 kn uvećano za iznos PDV-a - za zakup poslovnog prostora. Dom zdravlja je sukladno odredbama novog Zakona o zdravstvenoj zaštiti izgubio do sada 5 ordinacija dentalne medicine. Sukladno navedenom, potrebno je bilo nadoknaditi gubitak prihoda zdravstvenih ustanova i postaviti visinu zakupa poslovnog prostora u realne okvire kako se ne bi ugrozilo poslovanje zdravstvenih ustanova te kako bi se mogli provoditi razvojni projekti zdravstvenih ustanova. Također, ravnateljica iznosi da će u prostorima koje eventualno napuste sadašnji zakupci poslovnih prostora Doma zdravlja, raditi ordinacije koje preuzme Dom zdravlja nakon odlaska u mirovinu liječnika.

Kako daljnje rasprave nije bilo, Upravno vijeće na temelju članka 264. stavka 2. i 4. Zakona o zdravstvenoj zaštiti (Narodne novine, broj 100/18, 125/19 i 147/20) i čl. 19. Statuta jednoglasno s pet glasova ZA donosi sljedeće odluke:

O D L U K A

Članak 1.

Ini Kardoš, dr. med. spec. med. rada i sporta, OIB 89452698336, daje se u zakup poslovni prostor na adresi Dr. Andrije Štampara 3, Karlovac, I kat, ukupne površine 83,85 m2, za obavljanje zdravstvene djelatnosti medicine rada i sporta u privatnoj praksi.

Članak 2.

Temeljem ove Odluke s imenovanom iz članka 1. ove Odluke sklopiti će se Ugovor o zakupu poslovnog prostora sukladno kriterijima i odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Članak 3.

Ova Odluka stupa na snagu danom donošenja.

O b r a z l o ž e n j e

Ina Kardoš, dr. med. spec. med. rada i sporta, OIB 89452698336, podnijela je 24. ožujka 2021. godine Upravnom vijeću Doma zdravlja Karlovac Zamolbu za sklapanje Ugovora o zakupu poslovnog prostora za obavljanje zdravstvene djelatnosti Specijalističke ordinacije medicine rada i sporta. Sukladno navedenom, a temeljem članka 106. st. 1. i 3. Zakona o zdravstvenoj zaštiti (NN br. 100/18 i 125/19 i 147/20) donosi se Odluka kao u izreci. U poslovnom prostoru iz članka 1. ove Odluke, imenovana će obavljati zdravstvenu djelatnost medicine rada i sporta.

Slijedom navedenog odlučeno je kao u dispozitivu ove Odluke.

O D L U K A

Članak 1.

Nadi Strikić, dr. med. spec. med. rada i sporta, OIB 37220077581, daje se u zakup poslovni prostor na adresi Dr. Andrije Štampara 3, Karlovac, I kat, ukupne površine 83,85 m2, za obavljanje zdravstvene djelatnosti medicine rada i sporta u privatnoj praksi, a u kojem je do sada obavljala istu djelatnost u zakupu poslovnog prostora Doma zdravlja Karlovac.

Članak 2.

Temeljem ove Odluke s imenovanom iz članka 1. ove Odluke sklopiti će se Ugovor o zakupu poslovnog prostora sukladno kriterijima i odredbama Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Članak 3.

Stupanjem na snagu ove Odluke stavlja se izvan snage Odluka Upravnog vijeća Doma zdravlja Karlovac, Broj: 12-2110/20 od 30. studenog 2020. godine.

Članak 4.

Ova Odluka stupa na snagu danom donošenja.

O b r a z l o ž e n j e

Nada Strikić, dr. med. spec. med. rada i sporta, OIB 37220077581, dosadašnji zakupac poslovnog prostora Doma zdravlja Karlovac u kojem je obavljala zdravstvenu djelatnost medicine rada i sporta, podnijela je 25. studenog 2021. godine Upravnom vijeću Doma zdravlja Karlovac temeljem članka 264. Zakona o zdravstvenoj zaštiti (NN br. 100/18, 125/19 i 147/20) Zahtjev za sklapanje novog Ugovora o zakupu dijela poslovnog prostora radi obavljanja djelatnosti u privatnoj praksi u ordinaciji, budući da u dijelu navedenog poslovnog prostora obavlja djelatnost još jedna Specijalistička ordinacija medicine rada i sporta. U poslovnom prostoru iz članka 1. ove Odluke, imenovana će obavljati zdravstvenu djelatnost medicine rada i sporta.

Slijedom navedenog odlučeno je kao u dispozitivu ove Odluke.

**Točka 7.**

Predsjednik Upravnog vijeća Dom zdravlja daje riječ ravnateljici Doma zdravlja koja iznosi da u okviru provedenog postupka prodaje službenog vozila sukladno Odluci Upravnog vijeća o prodaji i rashodovanju vozila, Broj: 12-464/21, od 25. veljače 2021. godine, po početnoj cijeni koja je iznosila 12.500,00 kn nije zaprimljena niti jedna ponuda, stoga se predlaže smanjenje cijene za 30% i provedba ponovljene javne prodaje vozila.

Predsjednik Upravnog vijeća otvara raspravu.

Kako rasprave nije bilo, Upravno vijeće temeljem čl. 19. Statuta jednoglasno s pet glasova ZA donosi sljedeću

O D L U K U

O PONOVLJENOJ PRODAJI I RASHODOVANJU VOZILA

Članak 1.

Donosi se Odluka o ponovljenoj javnoj prodaji i rashodovanju sljedećeg vozila, vlasništvo Doma zdravlja Karlovac:

1. Citroen Jumper C-132677, 2.8 HDI, 94 KW, godina proizvodnje 2004., broj šasije: VF7ZCPMNB17554745, stanje kilometara: 444343, s utvrđenom početnom cijenom od 8.750,00 kn (slovima: osamtisućasedamstopedesetkuna), umanjenom za 30% od početne cijene utvrđene Odlukom Upravnog vijeća o prodaji i rashodovanju vozila, Broj: 12-464/21, od 25. veljače 2021. godine, koja je iznosila 12.500,00 kn (slovima: dvanaesttisućapetstokuna), jer u provedenom postupku javne prodaje nije zaprimljena niti jedna ponuda.

Članak 2.

Obvezuje se ravnateljica Doma zdravlja Karlovac da Odluku o ponovljenoj prodaji službenog vozila objavi na internetskoj stranici i Oglasnoj ploči Doma zdravlja Karlovac.

Članak 3.

Ovlašćuje se ravnateljica Doma zdravlja Karlovac, Tatjana Šterk-Tudić, dipl. oec., da donese Odluku o imenovanju članova Povjerenstva za provedbu postupka ponovljene prodaje vozila iz članka 1. ove Odluke te da provede sve potrebne postupke za provedbu ove Odluke u skladu s propisima Republike Hrvatske.

Članak 4.

Ova Odluka stupa na snagu danom donošenja.

Obrazloženje

Sukladno Odluci Upravnog vijeća Doma zdravlja Karlovac o prodaji i rashodovanju vozila, Broj: 12-464/21 donesenoj na 37. sjednici Upravnog vijeća održanoj 25.2.2021. godine, Ravnateljica Doma zdravlja je donijela Odluku o osnivanju Povjerenstva za provedbu postupka javne prodaje službenih vozila, Ur. broj: 01-523/21 od 9.3.2021. i Odluku o javnoj prodaji službenog vozila, Urbroj: 01-524/21 od 9. ožujka 2021. godine, koja je objavljena za oglasnoj ploči i internetskoj stranici Doma zdravlja Karlovac, za vozilo Citroen Jumper C-132677, 2.8 HDI, 94 KW, godina proizvodnje 2004., broj šasije: VF7ZCPMNB17554745, stanje kilometara: 444343, s utvrđenom početnom cijenom od 12.500,00 kn (slovima: dvanaesttisućapetstokuna) sukladno procjeni AUTO HRVATSKA AUTOMOBILI d.o.o., od 17.2.2021. godine. U otvorenom roku za dostavu ponuda od 10. do 17. ožujka 2021. godine do 14.00 sati nije zaprimljena niti jedna ponuda.

Slijedom navedenog, donosi se Odluka kao u izreci.

**Točka 8.**

Predsjednik Upravnog vijeća Dom zdravlja daje riječ ravnateljici Doma zdravlja koja pojašnjava da je zbog odlaska iz Ustanove pojedinih članova i zamjenika članova Etičkog povjerensta Doma zdravlja potrebno donošenje nove Odluke o imenovanju Etičkog povjerenstva.

Predsjednik Upravnog vijeća otvara raspravu.

Kako rasprave nije bilo, Upravno vijeće na temelju članka 94. Zakona o zdravstvenoj zaštiti (“Narodne novine” br. 100/18, 125/19 i 147/20) i članka 32. Statuta Doma zdravlja Karlovac jednoglasno s pet glasova ZA donosi sljeduću

O D L U K U

o imenovanju Etičkog povjerenstva

Doma zdravlja Karlovac

Članak 1.

Imenuje se Etičko povjerenstvo Doma zdravlja Kalovac, kako slijedi:

 1. Iva Lauš Rudman, dr. med. dent., predsjednica

 2. Sandro Uzelac, dr. med., član

 3. Vesna Kljajo, dr. med. spec. ginekologije i opstetricije., članica

 4. Domagoj Modrušan, dr. med. dent., član

 5. Mateja Blaž, viši stručni referent u računov. - finan. upravljanje i kontrole, članica.

Za zamjenike članova Etičkog povjerenstva imenuju se:

1. Marina Ćosić, dr. med., zamjenica predsjednice

2. Myhajlo Kubinskyy, dr. med. dent., zamjenik člana

3. Ivan Božidar Andriščak, med. tehničar, zamjenik člana

4. Branka Stanić, dr. med. spec. ginekologije i opstetricije, zamjenica člana

5. Marija Mravunac, računovodstveni referent 2 - finan. knjigovođa, zamjenica člana.

Članak 2.

Članovi Etičkog povjerenstva i njihovi zamjenici imenuju se na mandat od četiri godine.

Etičko povjerenstvo obavlja poslove utvrđene člankom 95. Zakona o zdravstvenoj zaštiti

(Narodne novine br. 100/18, 125/19 i 147/20).

 Članak 3.

Stupanjem na snagu ove Odluke stavlja se izvan snage Odluka o imenovanju Etičkog povjerenstva Doma zdravlja Karlovac, Broj: 12-375/19 od 27. veljače 2019. godine.

Članak 4.

Ova Odluka stupa na snagu danom donošenja.

**Točka 9.**

Pod točkom Različito ravnateljica Doma zdravlja je izvijestila Upravno vijeće o sastanku održanom u Općoj bolnici Karlovac vezano uz opterećenost ANIS ambulante uzrokovanu pogoršanom epidemiološkom situacijom uzrokovanom koronavirusom.

Po iscrpljenom dnevnom redu, rad sjednice završio je 31.3.2021 g. u 15.15 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

**Dražen Tufeković, dr. med., spec. opće**

 **kirurgije, subspecijalist abdominalne kirurgije**